૩. વનઉન્મૂલન (જંગલોની નાબુદી): ગાંધીજી કહેતા કે કુદરત પાસે માનવીની પ્રાથમિક જરૂરિયાતોને પહોંચી વળવા સઘળું છે પરંતુ લોભવૃત્તિને અવિરતપણે સંતોષવા માટેની શક્તિ નથી. (The Nature has everything to satisfy the need of people, not the greed of people). લોભવૃત્તિને વશ થઈને માણસ જંગલો જેવી અમુલ્ય જૈવિક સંપદાનું એટલી હદે દોહન કરી રહ્યો છે કે ભવિષ્યમાં વૃક્ષો માત્ર સંગ્રહાલયોમાં જ નમુના રૂપે જોવા મળી શકશે. આ પરિસ્થિતિને સર્જક દ્વારા ખુબ જ અસરકારક રૂપે દર્શાવી છે. આપણે જોઈ શકીએ છીએ કે પર્યાવરણ કથળવાના પરિણામસ્વરૂપ મ્યુઝીયમના આ મુલાકાતીએ ઓક્સિજનનો માસ્ક પહેરેલો છે. જમણી બાજુની ભીંત પર વાઘ અને વ્હેલ માછલી જેવાં પ્રાણીઓના નમુના જોવા માટેનું દિશાસૂચક સાઈનબોર્ડ પણ વાંચી શકાય છે. આ કાર્ટૂન ટ્રેવર વ્હાઈટ નામના વ્યંગ ચિત્રકારે તૈયાર કર્યું છે. તેમનાં અસંખ્ય કાર્ટૂન અહીં માણી શકાશે. https://www.cartoonstock.com/sitesearch.asp?mainArchive=mainArchive&newsCartoon=newsCartoon&vintage=vintage&categories=All+Categories&categoriesNews=All+News+Categories&artists=1183